cyanic-selkie/wikianc huggingface dataset:
Δεισδαιμόνα (δορυφόρος)
Η Δεισδαιμόνα (αγγλικά: Desdemona) είναι ένας από τους 27 δορυφόρους του πλανήτη Ουρανού. Πήρε το όνομά του από τη Δεισδαιμόνα, γυναίκα του Οθέλλου στο έργο του Σαίξπηρ "Οθέλλος". Η άλλη του σημερινή ονομασία είναι Ουρανός X (Uranus X, δηλαδή ο δέκατος από τους δορυφόρους του Ουρανού που έχει ονομαστεί). Η αρχική προσωρινή ονομασία που του είχε δοθεί ήταν S/1986 U 6. Ανακαλύφθηκε από φωτογραφίες που λήφθηκαν από το Βόγιατζερ 2 και στις οποίες η Δεισδαιμόνα εμφανίζεται ως ένα επιμηκυμένο σώμα με το χρώμα της επιφάνειά της να είναι γκρι. Η Δεισδαιμόνα μπορεί να συγκρουστεί με τους γειτονικούς της δορυφόρους, την Ιουλιέτα ή τη Χρυσηίδα, μέσα στα επόμενα 100 εκατομμύρια χρόνια.
Ανεξάρτητοι Έλληνες
Οι Ανεξάρτητοι Έλληνες συμμετείχαν στις κυβερνήσεις συνασπισμού υπό τον Αλέξη Τσίπρα από το 2015 έως το 2019.
Στις 9 Ιουνίου 2019 το κόμμα αποφάσισε να μην κατέλθει στις βουλευτικές εκλογές του Ιουλίου 2019, γεγονός που ερμηνεύτηκε ότι σηματοδοτεί το «τέλος» του.
Στρατηγική μάρκετινγκ
Στρατηγική Μάρκετινγκ είναι η διαδικασία η οποία μπορεί να επιτρέψει σ’ έναν οργανισμό να προσηλώνεται στους περιορισμένους πόρους του με τις καλύτερες ευκαιρίες, ώστε να αυξάνει τις μικτές απολαβές και να επιτυγχάνει παράταση στο ανταγωνιστικό πλεονέκτημα. Μια στρατηγική μάρκετινγκ θα πρέπει να επικεντρώνεται γύρω από την έννοια κλειδί πως ο κύριος σκοπός είναι η ικανοποίηση του πελάτη.
Ανεξάρτητοι Έλληνες
Ίδρυση
Οι Ανεξάρτητοι Έλληνες ιδρύθηκαν στις 24 Φεβρουαρίου 2012 με τη δημοσίευση στα μέσα κοινωνικής δικτύωσης της ιδρυτικής διακήρυξης του κόμματος από τον Πάνο Καμμένο, λίγους μήνες μετά τη διαγραφή του από τη Νέα Δημοκρατία. Οι αρχές του και η ιδρυτική του διακήρυξη συνδιαμορφώθηκαν από Έλληνες πολίτες με συλλογικές διαδικασίες διαβούλευσης που πραγματοποιήθηκαν μέσα από το διαδίκτυο.
Στρατηγική μάρκετινγκ
Ρόλος κλειδί της γενικής εταιρικής στρατηγικής
Η στρατηγική μάρκετινγκ είναι μια μέθοδος εστίασης των ενεργειών και πόρων ενός οργανισμού σε μια διαδικασία δράσης που μπορεί να οδηγήσει σε αυξημένες πωλήσεις και επικράτηση μιας στοχευόμενης θέσης στην αγορά.
Μια στρατηγική μάρκετινγκ συνδυάζει ανάπτυξη προϊόντων, προώθηση, διανομή, τιμολόγηση, σχέση με τη διοίκηση και άλλα στοιχεία, όπως εξακρίβωση των καθορισμένων στόχων μάρκετινγκ και πώς αυτοί μπορούν να επιτευχθούν ιδανικά εντός ενός καθορισμένου χρονοδιαγράμματος. Η στρατηγική μάρκετινγκ προσδιορίζει την επιλογή των αντικειμενικών στόχων και την κατανομή των πόρων. Είναι αποτελεσματικότερο όταν αποτελεί αναπόσπαστο συστατικό της γενικής σταθερής στρατηγικής, καθορίζοντας πως ο οργανισμός θα προσελκύσει επιτυχημένα πελάτες, πιθανούς αγοραστές και ανταγωνιστές στο χώρο της αγοράς. Δεδομένου ότι ο πελάτης αποτελεί την εισοδηματική πηγή της εταιρείας, η στρατηγική μάρκετινγκ είναι άμεσα συνδεδεμένη με τις πωλήσεις. Ένα βασικό συστατικό της στρατηγικής μάρκετινγκ είναι να κρατάς σε επικοινωνία το μάρκετινγκ με τη κυρίαρχη αποστολή της εταιρείας που έχει διακηρυχθεί.
Ανεξάρτητοι Έλληνες
2012-2015: Αντιπολίτευση
Ενόψει των βουλευτικών εκλογών του 2012, οι Ανεξάρτητοι Έλληνες προχώρησαν στην πολιτική συνεργασία με τα κινήματα της πλατείας Συντάγματος (κινήματα της λαϊκής εξέγερσης Μαΐου 2011 - Φεβρουαρίου 2012) και με τους Αντιμνημονιακούς Πολίτες του Νότη Μαριά. Επίσης, ανακοινώθηκε και συνεργασία και με το Πανελλήνιο Άρμα Πολιτών. Στις εκλογές οι ΑΝ.ΕΛ. πέτυχαν ποσοστό 10,6% και ήρθαν 4ο κόμμα, εκλέγοντας 33 βουλευτές, μια υψηλή επίδοση για πρωτοεμφανιζόμενο κόμμα. Επειδή κανένα κόμμα δεν κατάφερε να σχηματίσει κυβέρνηση, ακολούθησαν άμεσα επαναληπτικές εκλογές τον Ιούνιο, όπου το ποσοστό του κόμματος έπεσε στο 7,5% και εξέλεξε 20 βουλευτές.
Στρατηγική μάρκετινγκ
Τακτικές και πράξεις
Μια στρατηγική μάρκετινγκ λειτουργεί ως βάση ενός πλάνου μάρκετινγκ. Ένα πλάνο μάρκετινγκ περιλαμβάνει μια σειρά από συγκεκριμένες ενέργειες που απαιτούνται ώστε να εκτελεσθεί επιτυχημένα μια στρατηγική μάρκετινγκ.
Μια στρατηγική αποτελείται από μια καλά μελετημένη σειρά από τακτικές, ώστε να γίνει ένα πλάνο μάρκετινγκ αποτελεσματικότερο. Οι στρατηγικές μάρκετινγκ χρησιμεύουν ως βασικό θεμέλιο των πλάνων μάρκετινγκ που σχεδιάστηκαν για να ικανοποιήσουν τις ανάγκες της αγοράς και να επιτύχουν τον αντικειμενικό σκοπό του μάρκετινγκ. Πλάνα και αντικειμενικοί στόχοι είναι συνήθως δοκιμασμένα για μετρήσιμα αποτελέσματα.
Ανεξάρτητοι Έλληνες
2012-2015: Αντιπολίτευση
Λίγους μήνες μετά τις εκλογές το κόμμα πέρασε από τριγμούς, με μια σειρά από στελέχη να διατυπώνουν δημόσια τη διαφωνία τους με τις πολιτικές επιλογές και τη στρατηγική του Πάνου Καμμένου. Οι εντάσεις οδήγησαν στην αποχώρηση μιας σειράς προβεβλημένων στελεχών,   ανάμεσα στα οποία ήταν και ο τότε γραμματέας του κόμματος Μιχάλης Γιαννάκης, και την ανεξαρτητοποίηση δύο βουλευτών  τον Δεκέμβριο του 2012. Αργότερα ίδρυσαν τη Νέα Μεταρρυθμιστική Ριζοσπαστική Ανασυγκρότηση.
Στρατηγική μάρκετινγκ
Τακτικές και πράξεις
Η στρατηγική μάρκετινγκ συχνά ενοποιεί τους στόχους του μάρκετινγκ, τις πολιτικές και τις επιπτώσεις πράξης (τακτικές) μιας εταιρίας σε ένα συνεκτικό σύνολο. Ομοίως, διάφορα σκέλη από τη στρατηγική, που θα μπορούσαν να συμπεριλαμβάνουν τη διαφήμιση, τα κανάλια μάρκετινγκ, το διαδικτυακό μάρκετινγκ, την προώθηση και τις σχέσεις του κοινού, μπορεί να είναι προγραμματισμένα να προκληθούν. Πολλές εταιρείες συνδέουν διαδοχικά μια στρατηγική σ’ ολόκληρο τον οργανισμό δημιουργώντας τακτικές στρατηγικής που έπειτα γίνονται στρατηγικοί στόχοι για την επόμενη βαθμίδα ή ομάδα. Κάθε μία ομάδα αναμένεται να λάβει αυτό το στρατηγικό στόχο και να αναπτύξει μια σειρά από τακτικές προκειμένου να τον επιτύχει. Και αυτό γιατί, είναι σημαντικό ώστε να επιτευχθεί ο κάθε στρατηγικός στόχος.
Οι στρατηγικές μάρκετινγκ είναι δυναμικές και διαδραστικές. Είναι εν μέρη προσχεδιασμένες και εν μέρη απροσχεδίαστες.
Ανεξάρτητοι Έλληνες
2012-2015: Αντιπολίτευση
Τον Απρίλιο του 2013 διεξήχθη στο Στάδιο Ειρήνης και Φιλίας το 1ο (Ιδρυτικό) Συνέδριο των Ανεξαρτήτων Ελλήνων, με τη συμμετοχή 1.700 περίπου συνέδρων. Κατά τη διάρκεια του Συνεδρίου εξελέγη ομόφωνα και παμψηφεί πρόεδρος του κόμματος ο Πάνος Καμμένος καθώς και τα μέλη του Εθνικού Συμβουλίου. Επίσης ψηφίστηκε το καταστατικό και το κυβερνητικό πρόγραμμα του κόμματος. μικρογραφία|right|300px|Το λογότυπο των ΑΝ.ΕΛ. (2012-2019) Το 2014, λίγους μήνες πριν από τις ευρωεκλογές η κοινοβουλευτική ομάδα των Ανεξαρτήτων Ελλήνων αποδυναμώθηκε επιπλέον με τη διαγραφή ενός και την ανεξαρτητοποίηση δύο βουλευτών, οι οποίοι επικαλέσθηκαν ιδεολογικές διαφορές. Το κόμμα ενισχύθηκε ενόψει της επερχόμενης εκλογικής αναμέτρησης, με τη συνεργασία με την Πυρίκαυστο Ελλάδα του Κώστα Ζουράρι, ο οποίος συμμετείχε και στο ψηφοδέλτιο για τις ευρωεκλογές. Ωστόσο, το ποσοστό των ΑΝ.ΕΛ. έπεσε στο 3,43% και υποχώρησαν στην 7η θέση, εκλέγοντας έναν μόνο ευρωβουλευτή, τον Νότη Μαριά. Το απογοητευτικό αποτέλεσμα προκάλεσε την ανεξαρτητοποίηση άλλων δύο βουλευτών, ενώ δρομολογήθηκαν ενέργειες για τη συγκρότηση ενός ευρύτερου αντιμνημονιακού συνασπισμού.
Στο πλαίσιο αυτό, ανακοινώθηκε η συνεργασία των Ανεξάρτητων Ελλήνων με το Χριστιανοδημοκρατικό Κόμμα Ελλάδος, του Νίκου Νικολόπουλου, ο οποίος εντάχθηκε στην κοινοβουλευτική ομάδα του κόμματος. Οι εντάσεις και οι αμφισβητήσεις, όμως, της ηγετικής γραμμής συνέχισαν να υφίστανται, και τον Οκτώβριο, διεγράφη η προβεβλημένη βουλευτής Ραχήλ Μακρή, ενώ αποστασιοποιήθηκε και ο ευρωβουλευτής, Νότης Μαριάς.
Στρατηγική μάρκετινγκ
Τύποι στρατηγικών
Οι στρατηγικές μάρκετινγκ ίσως διαφέρουν εξαρτώμενες από μία μοναδική κατάσταση της επιχειρηματικής οντότητας. Ωστόσο, υπάρχει ένας αριθμός από βήματα που ταξινομεί μερικές γενικής χρήσης κατηγορίες. Μια συνοπτική περιγραφή από τα πιο κοινά πλάνα ταξινόμησης παρουσιάζονται παρακάτω:
Ανεξάρτητοι Έλληνες
2012-2015: Αντιπολίτευση
Μέσα σε αυτό το κλίμα, το Νοέμβριο του 2014, πραγματοποιήθηκε το 2ο Συνέδριο των Ανεξαρτήτων Ελλήνων. Χαιρετισμό απηύθυναν, μέσω μαγνητοσκοπημένου μηνύματος, ο Νάιτζελ Φάρατζ και ο Μπέπε Γκρίλο. Στο συνέδριο συμμετείχαν εκπρόσωποι από 21 κόμματα και κινήματα, με τα οποία αποφασίστηκε η δημιουργία μιας «εθνικής-πατριωτικής-δημοκρατικής συμμαχίας» με σκοπό να συμμετέχουν σε κοινό ψηφοδέλτιο σε επερχόμενες εκλογές. Επίσης, αποφασίστηκε ότι οι βουλευτές των ΑΝ.ΕΛ. δεν θα ψήφιζαν Πρόεδρο της Δημοκρατίας (ΠτΔ) προκειμένου να προκηρυχθούν εκλογές. Όμως, παρά την ομόφωνη απόφαση για μη ψήφιση του ΠτΔ, λίγες μέρες μετά το συνέδριο ανεξαρτητοποιήθηκε από την Κοινοβουλευτική Ομάδα ο Παναγιώτης Μελάς, επικαλούμενος της διαφωνία του με αυτή την επιλογή.
2015-2019: Συγκυβέρνηση
Μετά από την αποτυχία εκλογής Προέδρου της Δημοκρατίας προκηρύχθηκαν εκλογές, με τις δημοσκοπήσεις να δείχνουν την είσοδο του κόμματος στην επόμενη Βουλή αμφίβολη. Ενόψει των εκλογών οι ΑΝ.ΕΛ. συνεργάστηκαν και με το Αγροτικό Κτηνοτροφικό Κόμμα Ελλάδας καθώς και με στελέχη από τη Νέα Μεταρρυθμιστική Ριζοσπαστική Ανασυγκρότηση, που προσχώρησαν στο κόμμα. Τελικά, οι Ανεξάρτητοι Έλληνες, κατάφεραν να εισέλθουν στη Βουλή και να αυξήσουν το ποσοστό τους σε σχέση με τις ευρωεκλογές, με ποσοστό 4,75% και επιτυγχάνοντας να εκλέξουν 13 βουλευτές.
Στρατηγική μάρκετινγκ
Στρατηγικά μοντέλα
Τα τμήματα μάρκετινγκ τους, ξοδεύουν ποιοτικό χρόνο αναζητώντας «Αναπτυξιακές ευκαιρίες» στις κατηγορίες, αναγνωρίζοντας κατάλληλα βαθιές γνώσεις (όχι μόνο νοοτροπίες αλλά και συμπεριφορές) με σκοπό τους καταναλωτές, τους πελάτες και τους συνεργάτες λιανικής. Αυτές οι αναπτυξιακές ευκαιρίες εκδηλώνονται από τις αλλαγές κατευθύνσεων της αγοράς προκαλώντας δυναμικές αλλαγές και επίσης εσωτερικό στίγμα ή αλλαγές στις επιχειρησιακές εργασίες. Η ομάδα μάρκετινγκ μπορεί εν συνεχεία να δώσει προτεραιότητα σ’ εκείνες τις αναπτυξιακές ευκαιρίες που θα μπορούσαν να συμπεριλαμβάνουν νέα ή προσαρμοσμένα προϊόντα, υπηρεσίες τόσο καλά όπως και τις αλλαγές στα 7Ps.
Ανεξάρτητοι Έλληνες
2015-2019: Συγκυβέρνηση
Την επόμενη των εκλογών συμφωνήθηκε η συνεργασία με το ΣΥ.ΡΙΖ.Α. για τον σχηματισμό κυβέρνησης, με τον Πάνο Καμμένο να ορίζεται Υπουργός Άμυνας και το κόμμα να τοποθετεί επιπλέον την Έλενα Κουντουρά ως αναπληρώτρια Υπουργό Τουρισμού καθώς και τρεις υφυπουργούς. Σε ανασχηματισμό του κυβερνητικού σχήματος, προστέθηκε από τους ΑΝ.ΕΛ. ένας επιπλέον υφυπουργός. thumb|250px|Προεκλογική ομιλία του Πάνου Καμμένου στο [[Ηράκλειο Κρήτης|Ηράκλειο για τις εκλογές του Σεπτεμβρίου 2015]] Τον Ιούλιο του 2015, στο δημοψήφισμα που ανακοινώθηκε από τον πρωθυπουργό Αλέξη Τσίπρα, οι Ανεξάρτητοι Έλληνες τάχθηκαν υπέρ του «ΟΧΙ». Με την απόφαση αυτή, ενώ αρχικά συμφώνησε, στη συνέχεια διαφοροποιήθηκε και στήριξε το «ΝΑΙ» ο βουλευτής Ηρακλείου Κωνσταντίνος Δαμαβολίτης, ο οποίος διεγράφη από την Κοινοβουλευτική Ομάδα, ενώ στη συνέχεια παρέδωσε και την έδρα του.
Το Σεπτέμβριο του ιδίου έτους προκλήθηκαν πρόωρες βουλευτικές εκλογές μετά την ψήφιση της νέας δανειακής σύμβασης. Οι Ανεξάρτητοι Έλληνες υπέστησαν μείωση στα ποσοστά τους, σχετικά με τις εκλογές του Ιανουαρίου. Παρά τις μετρήσεις των δημοσκοπήσεων που έδειχναν τους ΑΝ.ΕΛ. κάτω από το ποσοστό του 3%, κατάφεραν να εισέλθουν και πάλι στη Βουλή λαμβάνοντας την 7η θέση με 3,69% και 10 βουλευτές.
Στρατηγική μάρκετινγκ
Πραγματικότητα του μάρκετινγκ
Η πραγματικότητα μάρκετινγκ αρχικά περιστρέφεται γύρω από την εφαρμογή μιας σπουδαίας συναλλαγής μέσω της κοινής λογικής. Εναλλάσσοντας με ένα περιορισμένο νούμερο από συντελεστές σε ένα περιβάλλον από ελλιπείς πληροφορίες και περιορισμένους πόρους, περιπλέκεται από αβεβαιότητα και συμπιεσμένο χρονοδιάγραμμα. Η χρήση των τεχνικών του κλασικού μάρκετινγκ σ’ αυτές τις περιπτώσεις είναι αναπόφευκτα μονομερής ή ανόμοια.
Ανεξάρτητοι Έλληνες
2015-2019: Συγκυβέρνηση
Όπως είχε ήδη ανακοινωθεί πριν από τις εκλογές, οι Ανεξάρτητοι Έλληνες σχημάτισαν κυβέρνηση με το ΣΥ.ΡΙΖ.Α.. Οι περισσότεροι από υπουργούς που προέρχονταν από τους Ανεξάρτητους Έλληνες ανέλαβαν το ίδιο χαρτοφυλάκιο που κατείχαν και στην πρώτη κυβέρνηση του Αλέξη Τσίπρα. Σε ανασχηματισμό της κυβέρνησης, το Νοέμβρη του 2016, η Έλενα Κουντουρά προβιβάστηκε σε υπουργό και αυξήθηκε η συμμετοχή των ΑΝ.ΕΛ., με δύο επιπλέον υφυπουργούς.
Στρατηγική μάρκετινγκ
Πραγματικότητα του μάρκετινγκ
Για τον περισσότερό τους χρόνο, οι διευθυντές μάρκετινγκ χρησιμοποιούν τη διαίσθηση και την εμπειρία για να αναλύσουν και να καθοδηγήσουν το σύνθετο και μοναδικό, οι καταστάσεις γίνονται αντιμετωπίσιμες χωρίς εύκολα να αναφέρονται στη θεωρία. Αυτό είναι συχνά γνωστό ως γίνεται κάτι δύσκολο χωρίς την απαραίτητη εμπειρία ή δυνατότητα ή ενστικτώδη αντίδραση, όπου η συνολική στρατηγική, που συνδέεται με τη γνώση του πελάτη η οποία ήταν προσηλωμένη σχεδόν από μία διαδικασία διάχυσης, θα καθορίσει τη ποιότητα μέσω της υιοθέτησης του μάρκετινγκ. Αυτή η σχεδόν ενστικτώδης διαχείριση, είναι αυτό που αποκαλείται μερικές φορές αγοραίο μάρκετινγκ ώστε να ξεχωρίζει από το εξευγενισμένο.
Ανεξάρτητοι Έλληνες
2015-2019: Συγκυβέρνηση
Λίγες ημέρες αργότερα, πραγματοποιήθηκε το 3ο Συνέδριο των Ανεξαρτήτων Ελλήνων. Το Συνέδριο επανεξέλεξε ομόφωνα τον Πάνο Καμμένο στην προεδρία του κόμματος, επικύρωσε τον διορισμό του Παναγιώτη Σγουρίδη στη θέση του Αντιπροέδρου και εξέλεξε τα μέλη του Εθνικού Συμβουλίου του κόμματος. Επίσης ψηφίστηκαν οι αλλαγές στο Καταστατικό και καθορίστηκε ο ιδεολογικοπολιτικός προσανατολισμός.
Στρατηγική μάρκετινγκ
Πραγματικότητα του μάρκετινγκ
Κατηγορία:Μάρκετινγκ
Marketing strategiczny Стратегический маркетинг
Ανεξάρτητοι Έλληνες
2015-2019: Συγκυβέρνηση
Τον Ιούνιο του 2018 διεγράφη από το κόμμα ο βουλευτής Δημήτρης Καμμένος και ανεξαρτητοποιήθηκε ο Γιώργος Λαζαρίδης, μεταξύ άλλων στελεχών,  διαφωνώντας με τη συμφωνία για το μακεδονικό ζήτημα που υπεγράφη μεταξύ της ελληνικής κυβέρνησης και της κυβέρνησης της Π.Γ.Δ.Μ.. Στις 13 Ιανουαρίου 2019, ο Πάνος Καμμένος ανακοίνωσε την αποχώρηση των ΑΝ.ΕΛ. από την κυβέρνηση Τσίπρα, εξαιτίας της επικείμενης ψήφισης της συμφωνίας για το μακεδονικό ζήτημα.
2019-σήμερα: Εκτός Βουλής
Μετά την αποχώρηση του κόμματος από την κυβέρνηση συνασπισμού, η Έλενα Κουντουρά και ο Βασίλης Κόκκαλης, διαγράφτηκαν από την Κοινοβουλευτική Ομάδα και τέθηκαν εκτός κόμματος, μετά την απόφασή τους να στηρίξουν την κυβέρνηση και να μην αποχωρήσουν από τις κυβερνητικές τους θέσεις. Παράλληλα, προσχώρησε ο βουλευτής Β' Θεσσαλονίκης Αριστείδης Φωκάς. Λίγες ημέρες αργότερα, διαγράφτηκε από την Κοινοβουλευτική Ομάδα ο Θανάσης Παπαχριστόπουλος. Το γεγονός αυτό είχε ως αποτέλεσμα τη διάλυση της Κοινοβουλευτικής Ομάδας, οι βουλευτές της οποίας θεωρήθηκαν ως ανεξάρτητοι.
Εν όψει των ευρωεκλογών του 2019, έγινε προσπάθεια συσπείρωσης κομμάτων και προσωπικοτήτων της δεξιάς, με σκοπό την εκλογική συνεργασία. Σε αυτό το πλαίσιο ανακοινώθηκε η συνεργασία του Τάκη Μπαλτάκου με τους Ανεξάρτητους Έλληνες, με συμμετοχή του στο ψηφοδέλτιο του κόμματος. Ωστόσο, παρά τις προσπάθειες, το κόμμα έλαβε το πολύ χαμηλό ποσοστό του 0,80%.
Λόγω της εκλογικής αποτυχίας των ευρωεκλογών, το Εθνικό Συμβούλιο των Ανεξαρτήτων Ελλήνων, σε συνεδρίασή του στις 9 Ιουνίου, αποφάσισε να μην συμμετέχει το κόμμα στις πρόωρες βουλευτικές εκλογές του 2019.
Έκτοτε το κόμμα έχει ουσιαστικά αδρανοποιηθεί, χωρίς να έχει επίσημα διαλυθεί.
Ιδεολογία
Σύμφωνα με την Ιδρυτική διακήρυξή του οι βασικές αρχές των Ανεξάρτητων Ελλήνων είναι:
Σύμφωνα με τον πρόεδρό του, Πάνο Καμμένο, το κόμμα ξεπερνάει τους διαχωρισμούς του πολιτικού φάσματος Δεξιάς-Αριστεράς και δεν τοποθετείται στον άξονα αυτό, αλλά χαρακτηρίζεται από πατριωτισμό και πολυσυλλεκτικότητα. Δημοσιογράφοι και πανεπιστημιακοί, το κατατάσσουν στη Δεξιά ή την Ακροδεξιά με βάση τις τοποθετήσεις του.
Πτέρυγα Νεολαίας
thumb|211x211px|Νεολαία ΑΝ.ΕΛ. Η Νεολαία Ανεξαρτήτων Ελλήνων (Ν.Α.ΕΛ.) είναι η οργάνωση νεολαίας του κόμματος Ανεξάρτητοι Έλληνες.
Σύμφωνα με την ιδεολογία της παράταξης η οργάνωση καθιστά αδιαπραγμάτευτες τις αρχές της Εθνικής Ανεξαρτησίας ενώ απαιτεί την κατάργηση του μνημονίου, κατοχυρώνοντας τη δικαιοσύνη και την αξιοκρατία, και προστατεύει την Ελληνική οικογένεια και τον πολίτη από την επίθεση των αγορών. Επίσης η νεολαία είναι αρκετά ευαισθητοποιημένη με την Ορθόδοξη Θρησκευτική Πίστη και επιδιώκει την ενίσχυση και την επέκταση των θεσμών της.
Πρόεδρος της Νεολαίας είναι ο Νίκος Διακομιχάλης και Γραμματέας ο Αναστάσιος Πουλόπουλος.
Εξωτερικοί σύνδεσμοι
Κατηγορία:Ελληνικά πολιτικά κόμματα Κατηγορία:Συντηρητικά κόμματα Κατηγορία:Εθνικιστικά κόμματα στην Ελλάδα Κατηγορία:Ευρωσκεπτικιστικά κόμματα στην Ελλάδα
Eversor
Ο Eversor είναι Έλληνας μουσικός παραγωγός και rapper. Γεννήθηκε στην Αθήνα και αγάπησε το hip hop κατά τη διάρκεια της χρυσής εποχής του, στα μέσα της δεκαετίας του 1990. Έτσι, ο ήχος του είναι σε μεγάλο βαθμό επηρεασμένος από εκείνη την boom bap αίσθηση στα drums του, από την μελωδικότητα στα μπάσα, και τέλος από πολλά obscure δείγματα τα οποία τοποθετούνται πάνω σε έναν ατόφιο ήχο, ο οποίος είναι φτιαγμένος με ένα πιο φουτουριστικό τρόπο, εξακολουθώντας ωστόσο να αντικατοπτρίζει τον αληθινό hip hop ήχο.
Καριέρα
Εκτός από την μουσική παραγωγή για το συγκρότημα του (Phase3), καθώς και για άλλους γνωστούς αλλά και μη καλλιτέχνες, ο Εversor έγινε γνωστός και στο εξωτερικό στα 21 του χρόνια, παράγοντας εξ ολοκλήρου ένα EP με underground και ανεξάρτητους καλλιτέχνες από τις Η.Π.Α και τον Καναδά (Back to the Essence EP). Συνεργάστηκε με την εταιρεία βιντεοπαιχνιδιών Atari και τον συγγραφέα/ιδιοκτήτη εταιρείας ρούχων, Μαρκ Έκο, στην παραγωγή μουσικής για το graffiti βιντεοπαιχνίδι Marc Eckō's Getting Up: Contents Under Pressure. Συγκεκριμένα, συμμετείχε μαζί με τους Phase 3 στους στίχους και τη σύνθεση του κομματιού "Getting Up hardcore theme".
Έχει επιμεληθεί την μουσική παραγωγή σε καλλιτέχνες όπως: Substance Abuse, Main Flow & Esoteric (στο ομώνυμο άλμπουμ του πρώτου, Return of the Castle), Sci-Development, Phil The Agony & Planet Asia, Lord Lhus & Savage Brothers, Crucifix Payne & Canibus, Blaq Poet of Screwball και άλλους.
Ο Eversor, ως rapper και παραγωγός, έχει συνεργαστεί με τους Anser, Λόγο Απειλή, Εισβολέα, N.O.E., 12ο Πίθηκο, ΛΕΞ, novel 729, Razastarr και άλλους. Επίσης, έχει συνεργαστεί και με ορισμένους ανερχόμενους καλλιτέχνες, όπως ο Bloody Hawk ή ο Armagedon στο άλμπουμ Σκακιέρα.
Εκτός από τη μουσική παραγωγή για albums, έχει επίσης επιμεληθεί τη μουσική παραγωγή για 3 ντοκιμαντέρ τα οποία βασίζονται στην κουλτούρα και στον τρόπο ζωής της hip-hop μουσικής, κερδίζοντας έτσι αξιότιμους τίτλους για τη μουσική του. Επίσης, συνθέτει μουσική για τηλεοπτικά ντοκιμαντέρ και παράγει samples τα οποία διατίθενται στους μουσικούς παραγωγούς.
Όπως έχει δηλώσει ο ίδιος σε συνέντευξή του, ο ίδιος βιοπορίζεται ουσιαστικά από τις μουσικές παραγωγές στις οποίες συμμετέχει.
Παραπομπές
Κατηγορία:Έλληνες ράπερ Κατηγορία:Μουσικοί παραγωγοί
Ρελιζάν
Το Ρελιζάν (Relizane, βερβερικές γλώσσες: Ɣilizan) είναι πόλη, πρωτεύουσα της ομώνυμης επαρχίας, στη βορειοδυτική Αλγερία. Σύμφωνα με την απογραφή του 2008 έχει 130.094 κατοίκους, από 111.186 το 1998, σημειώνοντας ετήσια αύξηση 1,61%.
Τοπωνύμιο
Το όνομα της πόλης προέρχεται από το βερβερικό Iɣil Izan το οποίο σημαίνει καμένο περιλαίμιο. Οι Τούρκοι κατασκεύασαν εκεί ένα οχυρό (bordj), εξ ου και η ονομασία Μπορτζ Ιγκίλ Ιζάν, για τον έλεγχο της οδού προς το Οράν.
Ιστορικά στοιχεία
Το Ρελιζάν βρίσκεται στην περιοχή της ρωμαϊκής πόλης Μίνα. Η περιοχή εξισλαμίστηκε το 681 και οι φυλές της περιοχής ασπάστηκαν το Ισλάμ το 719-720 με την άφιξη του Μουσά ιμπν Νοσαΐρ. Το 1852 η περιοχή πέρασε σε γαλλικά χέρια και απέκτησε νομική ισχύ πόλης το 1857 και δήμου το 1871. Σήμερα η πόλη διαθέτει γαλλικού ύφους ρυμοτομία και υδροδοτείται από το φράγμα Μπαχαντά στον ποταμό Ουάντι Μίνα.
Οικονομία
Στην περιοχή καλλιεργούνται δημητριακά, αμπέλια και βαμβάκι, ενώ στην πόλη πραγματοποιείται εμπόριο κτηνοτροφικών προϊόντων και μαλλιού. Ακόμη, στην πόλη παράγονται τα χαλιά Καλά Οριεντάλ. Η πόλη αποτελεί οδικό και σιδηροδρομικό κόμβο και βρίσκεται στο άκρο του αγωγού μεταφοράς φυσικού αερίου Χασί Ρ'Μελ. Διαθέτει μικρό αεροδρόμιο.
Αθλητισμός
Στην πόλη εδρεύει η ποδοσφαιρική ομάδα ΡΚ Ρελιζάν, η οποία ιδρύθηκε το 1934 και αγωνίζεται στη Β' Εθνική κατηγορία ποδοσφαίρου της Αλγερίας.
Παραπομπές
Κατηγορία:Πόλεις της Αλγερίας
Τζουτζεβάν
Παραπομπές
Κατηγορία:Αγροτικές κοινότητες του Ταβούς
Κέπλερ-22b
Ο Κέπλερ-22b είναι εξωπλανήτης που περιφέρεται γύρω από τον αστέρα τύπου G Κέπλερ-22. Απέχει περίπου 600 έτη φωτός από τη Γη και βρίσκεται στον αστερισμό του Κύκνου. Τον ανακάλυψε το διαστημικό τηλεσκόπιο Κέπλερ της NASA. Μάλιστα πρόκειται για την πρώτη διέλευση πλανήτη ευρισκόμενου στην λεγόμενη κατοικήσιμη ζώνη ενός αστέρα οποίος ομοιάζει με τον Ήλιο που παρατηρήθηκε ποτέ.
Ανακάλυψη και παρατήρηση
Το διαστημικό τηλεσκόπιο Κέπλερ εντόπισε τον 22b την τρίτη ημέρα της λειτουργίας του, στις 12 Μαΐου 2009. Τα επόμενα χρόνια συγκεντρώθηκαν επιπλέον δεδομένα από το διαστημικό τηλεσκόπιο Σπίτζερ και επίγεια παρατηρητήρια και τελικά ανακοινώθηκε στις 5 Δεκεμβρίου 2011 η ύπαρξη του εξωπλανήτη.
Τροχιά
Μέχρι στιγμής είναι γνωστές μονάχα η τροχιακή περίοδος (290 ημέρες) και η κλίση (περ. 90°). Δεν υπάρχουν άλλες πληροφορίες σχετικά με το σχήμα της τροχιάς, πέραν του ότι η μέση τροχιακή απόσταση είναι εντός των ορίων της κατοικήσιμης ζώνης. Αν η τροχιά του Κέπλερ-22b είναι πολύ επιμηκυμένη τότε το διάστημα στο οποίο βρίσκεται εντός της ζώνης θα είναι μικρό και κατά συνέπεια είναι πολύ πιθανό να μην μπορεί να φιλοξενήσει ζωή.
Φυσικά χαρακτηριστικά
Ο Κέπλερ-22b έχει περίπου 2,4 φορές την ακτίνα της Γης. Η μάζα και η σύσταση της επιφανείας του παραμένουν άγνωστες, πέραν κάποιων προσεγγιστικών εκτιμήσεων: έχει μάζα μικρότερη από 124 φορές τη γήινη ή μικρότερη από 36 φορές τη γήινη, αναλόγως του ορίου εμπιστοσύνης που χρησιμοποιείται στη μελέτη των δεδομένων.
Ο πλανήτης ενδέχεται να καλύπτεται από ωκεανούς, ενώ εικάζεται πως είναι συγκρίσιμος με τον εξωπλανήτη GJ 1214 b που επίσης έχει μεγάλες ποσότητες νερού. Εν αντιθέσει με τον GJ 1214 b, ο Κέπλερ-22b βρίσκεται όμως στην κατοικήσιμη ζώνη. Η ερευνήτρια Natalie Batalha εικάζει πως "Αποτελείται κυρίως από ωκεανούς με ένα μικρό πετρώδη πυρήνα", καθώς και ότι "δεν βρίσκεται πέρα από την σφαίρα των πιθανών ενδεχομένων η ύπαρξη ζωής σε ένα ωκεανό σαν κι αυτόν". Το πρόγραμμα SETI διεξάγει έρευνα προκειμένου να εξεταστεί το ενδεχόμενο ύπαρξης ζωής.
Κλίμα και ενδεχόμενη κατοικησιμότητα
Η μέση απόσταση του από τον αστέρα του πλανητικού συστήματος στο οποίο ανήκει είναι περίπου κατά 15% μικρότερη από την απόσταση Γης-Ήλιου, όμως η ολική εκλυόμενη ενέργεια (luminosity) του Κέπλερ-22 είναι κατά 25% λιγότερη σε σχέση με τον Ήλιο. Ο συνδυασμός μικρότερης μέσης απόστασης και χαμηλότερης εκλυόμενης ενέργειας συνεπάγονται ήπιες θερμοκρασίες στην επιφάνεια του Κέπλερ-22b, εφόσον δεν υφίσταται υπερθέρμανση εξαιτίας του φαινομένου του θερμοκηπίου.
Οι επιστήμονες εκτιμούν πως οι συνθήκες στην επιφάνεια ενδέχεται να είναι ως εξής:
Σημειώσεις
<references group="N" />
Εξωτερικοί σύνδεσμοι
Κατηγορία:Υπεργαίες Κατηγορία:Κύκνος (αστερισμός)
Χαγτανάκ
Το Χαγτανάκ (αρμενικά: Հաղթանակ, μτφ. «νίκη» ) είναι αγροτική κοινότητα του μαρζ του Ταβούς, στην Αρμενία. Το 2008, αριθμούσε 1,180 κατοίκους.
Παραπομπές
Κατηγορία:Αγροτικές κοινότητες του Ταβούς Κατηγορία:Χωριά της Αρμενίας
Σπήλαιο Αγίας Σοφίας
thumb|250px|Ο διάκοσμος του σπηλαίου
Το Σπηλαίο Αγίας Σοφίας βρίσκεται στον όρμο Κόκκαλα, στο Μυλοπόταμο Κυθήρων, λίγο ψηλότερα από την επιφάνεια της θάλασσας και είναι ήπια αξιοποιημένο.
Σύμφωνα με την παράδοση, το σώμα της Αγίας Σοφίας βρέθηκε μέσα στη σπηλιά και γι' αυτό το λόγο, το τέμπλο που βρίσκεται στην πρώτη αίθουσα είναι ζωγραφισμένο με πολύ σπάνιες αγιογραφίες του 13ου αιώνα. Βαθύτερα στο σπήλαιο βρίσκεται το εκκλησάκι της Αγ. Σοφίας.
Η πρώτη συστηματική έρευνα έγινε το 1930 από τον Ιωάννη Πετρόχειλο, ιδρυτή της Ελληνικής Ελληνικής Σπηλαιολογικής Εταιρείας. Το 1955 το σπήλαιο εξερευνήθηκε και χαρτογραφήθηκε από το ζεύγος Πετροχείλου και το 1970 η Αννα Πετροχείλου ολοκλήρωσε τη μελέτη αξιοποίησής του.
Το εσωτερικό του σπηλαίου είναι ευρύχωρο και γεμάτο με σταλακτιτικό διάκοσμο. Το σπήλαιο έχει έκταση 2.000 τετραγωνικά μέτρα, από τα οποία επισκέψιμα είναι 200 μέτρα. Το σπήλαιο είναι επισκέψιμο από την 1η Ιουλίου μέχρι τις 15 Σεπτεμβρίου κάθε χρόνου.
Στο σπήλαιο ζει το μικρό ισόποδο Kithironiscus paragamiani.
Εξωτερικοί σύνδεσμοι
Αγιας Σοφιας Κατηγορία:Κύθηρα
Βασίλειος Γκορτζής
Ο Βασίλειος Γκορτζής (1891 - 1943) του Αντωνίου,  ήταν Έλληνας στρατιωτικός.
Βιογραφία
Ακολούθησε στρατιωτική καριέρα και έλαβε μέρος σε όλους τους πολέμους. Κατά την Μικρασιατική Εκστρατεία υπήρξε υπασπιστής του Παπούλα.
Παραπομπές
Γκορτζης
Ματζέντ Εντίν Γκαζάλ
Ο Μαντζέντ Εντίν Γκαζάλ είναι Σύριος αθλητής του στίβου.
Έχει στην κατοχή του το εθνικό ρεκόρ στο άλμα εις ύψος. Στους Ολυμπιακούς Αγώνες 2016, τερμάτισε 7ος, με επίδοση 2.29 μ. Στο Παγκόσμιο Πρωτάθλημα 2017, κέρδισε το χάλκινο μετάλλιο, με επίδοση 2.29 μ.
Παραπομπές
Κατηγορία:Σύροι αθλητές του στίβου Κατηγορία:Άλτες του ύψους Κατηγορία:Κάτοχοι μεταλλίων του Παγκοσμίου Πρωταθλήματος Στίβου Κατηγορία:Αθλητές του στίβου στους Θερινούς Ολυμπιακούς Αγώνες 2020
Σπουδή Op. 10, No. 11 (Σοπέν)
thumb|250px|Μέρος της Op. 10, No. 11
Εξωτερικοί σύνδεσμοι
10 11 Κατηγορία:Συνθέσεις σε Μι ύφεση μείζονα Κατηγορία:Συνθέσεις του 1830
Τζέιμς Μπελ (καλαθοσφαιριστής)
Ο Τζέιμς Τατζ Μέινορ-Μπελ (James Tahj Mainor-Bell) (γεννήθηκε 7 Ιανουαρίου 1992) είναι Αμερικανός επαγγελματίας καλαθοσφαιριστής, ο οποίος αγωνίζεται ως σμολ φόργουορντ για την ιταλική Μπρίντιζι.
Βανόλι Κρεμόνα (2014-2015)
Αφού δεν επιλέχθηκε στο NBA Ντραφτ του 2014, ο Μπελ εντάχθηκε στους Σάρλοτ Χόρνετς για το NBA Σάμερ Λιγκ 2014.
Στις 27 Ιουλίου 2014, υπέγραψε με την ιταλική ομάδα Βανόλι Κρεμόνα, για τη σεζόν 2014-15.
Νανσί (2015-2016)
Στις 11 Ιουλίου 2015, ο Μπελ υπέγραψε μονοετές συμβόλαιο με τη γαλλική Νανσί Μπασκέτ. Στις 31 Οκτωβρίου 2015, έκανε ρεκόρ σταδιοδρομίας με 32 πόντους, σκοράροντας με 13-από-21 εντός πεδιάς, μαζί με 4 ριμπάουντ και 2 κλεψίματα, στην ήττα με 104-108 εναντίον της Πω-Ορτέζ.
Χάποελ Χολόν (2016-2017)
Στις 3 Αυγούστου 2016, ο Μπελ υπέγραψε με την ισραηλινή Χάποελ Χολόν για τη σεζόν 2016-17. Στις 29 Δεκεμβρίου 2016, σημείωσε ρεκόρ σεζόν με νταμπλ νταμπλ, με 29 πόντους και 10 ριμπάουντ, στην νίκη με 100-93 επί της Χάποελ Γκιλμπόα Γκαλίλ.
Σε 37 αγώνες κατά τη διάρκεια του 2016-17, ο Μπελ είχε κατά μέσο όρο 14,9 πόντους, 5,1 ριμπάουντ, 1,8 ασίστ και 1,3 κλέψιμο ανά αγώνα. Ονομάστηκε δύο φορές Παίκτης του Μήνα του Πρωταθλήματος Ισραήλ (για αγώνες που έπαιξε τον Μάρτιο και Απρίλιο), τρεις φορές MVP του Γύρου   και ονομάστηκε στην Πρώτη Ομάδα του Πρωταθλήματος.
Ο Μπελ βοήθησε τη Χολόν να φτάσει στα πλέι οφ του Πρωταθλήματος Ισραήλ 2017 στην 1η θέση, αλλά τελικά η ομάδα αποκλείστηκε από τον Μακάμπι Χάιφα στους προημιτελικούς.
Νταρουσάφακα (2017-2018)
Στις 30 Ιουνίου 2017, ο Μπελ εντάχθηκε στους Λος Άντζελες Κλίπερς για το Σάμερ Λιγκ 2017. Στις 15 Ιουλίου 2017, υπέγραψε συμβόλαιο ενός έτους με την τουρκική Νταρουσάφακα. Στις 6 Μαρτίου 2018, αποκλείστηκε για το υπόλοιπο της σεζόν, αφού υπέστη έναν τραυματισμό στο πόδι σε έναν αγώνα εναντίον της Μπούντουτσνοστ.
Σε 36 αγώνες για το Νταρουσάφακα (συμπεριλαμβανομένου του EuroCup και όλων των τουρκικών διοργανώσεων), είχε κατά μέσο όρο 9,2 πόντους, 3,3 ριμπάουντ και 1,1 ασίστ ανά αγώνα. Ο Μπελ κέρδισε τον EuroCup 2017-18 με τη Νταρουσάφακα.
Παρτίζαν (2019)
Την 1η Νοεμβρίου 2019, ο Μπελ υπέγραψε μονοετές συμβόλαιο με την Παρτίζαν, αλλά το συμβόλαιο λύθηκε μετά από μερικές ημέρες, λόγω της αποτυχίας στις ιατρικές εξετάσεις.
Προμηθέας Πατρών (2020)
Στις 28 Ιανουαρίου του 2020, ο Μπελ υπέγραψε με τον Προμηθέα Πατρών.
Μπρίντιζι (2020-παρόν)
Στις 11 Ιουλίου 2020, ανακοινώθηκε από την ιταλική Μπρίντιζι, υπογράφοντας συμβόλαιο για τα επόμενα δύο χρόνια.
Εθνική ομάδα
Μετά το τέλος της πρώτης χρονιάς του στο Βιλανόβα, ο Μπελ επιλέχθηκε στην Εθνική ΗΠΑ U19 για το Παγκόσμιο Πρωτάθλημα U19 του 2011 στη Ρίγα της Λετονίας. Ο Μπελ ξεκίνησε βασικός και στους εννέα αγώνες και είχε κατά μέσο όρο 3,8 πόντους και 3,1 ριμπάουντ ανά αγώνα. Οι Ηνωμένες Πολιτείες τελείωσαν με ρεκόρ 7-2 και κατέλαβαν την πέμπτη θέση στη διοργάνωση. Ο καλύτερος του αγώνας ήταν η νίκη με 83-34 επί του Καναδά για την πρώτη ημέρα του δεύτερου γύρου, όπου είχε 16 πόντους και 8 ριμπάουντ.
Εξωτερικοί σύνδεσμοι
Κατηγορία:Αμερικανοί καλαθοσφαιριστές Κατηγορία:Σμολ φόργουορντ Κατηγορία:Καλαθοσφαιριστές Γκουερίνο Βανόλι Μπάσκετ Κατηγορία:Καλαθοσφαιριστές Λέγκα Μπάσκετ Σέριε Α Κατηγορία:Καλαθοσφαιριστές ιταλικών συλλόγων Κατηγορία:Καλαθοσφαιριστές Νανσί Μπασκέτ Κατηγορία:Καλαθοσφαιριστές Πρωταθλήματος Γαλλίας Κατηγορία:Καλαθοσφαιριστές γαλλικών συλλόγων Κατηγορία:Καλαθοσφαιριστές Χάποελ Ολόν Κατηγορία:Καλαθοσφαιριστές Πρωταθλήματος Ισραήλ Κατηγορία:Καλαθοσφαιριστές ισραηλινών συλλόγων Κατηγορία:Καλαθοσφαιριστές Νταρουσάφακα Κατηγορία:Καλαθοσφαιριστές Πρωταθλήματος Τουρκίας Κατηγορία:Καλαθοσφαιριστές τουρκικών συλλόγων Κατηγορία:Καλαθοσφαιριστές Τσεντεβίτα Ζάγκρεμπ Κατηγορία:Καλαθοσφαιριστές κροατικών συλλόγων Κατηγορία:Καλαθοσφαιριστές Αδριατικής Λίγκας Κατηγορία:Καλαθοσφαιριστές Μπούντουτσνοστ Ποντγκόριτσα Κατηγορία:Καλαθοσφαιριστές μαυροβουνιακών συλλόγων Κατηγορία:Καλαθοσφαιριστές Προμηθέα Πατρών Κατηγορία:Καλαθοσφαιριστές Α1 Εθνικής Ελλάδας Κατηγορία:Καλαθοσφαιριστές ελληνικών συλλόγων Κατηγορία:Ξένοι καλαθοσφαιριστές στην Ελλάδα
Τσαντίρι
thumb|250px|Αραβικά τσαντίρια. 14ος αιώνας Το τσαντίρι και τσαντήρι, ή τζαντήρι (τουρκ. çadır, τσαντίρ, ελλ. σκηνή, αντίσκηνο) είναι μεταφερόμενη πρόχειρη σκηνή που χρησιμοποιούν οι πλανόδιοι λαοί ή άτομα. Χρησιμοποιείται συχνά αναφερόμενο στις σκηνές ή πρόχειρα οικήματα των Τσιγγάνων (Ρομά), όπως "γύφτικα τσανίρια". Με αυτή την έννοια συναντάται σε ελληνικά λαϊκά τραγούδια. Για παράδειγμα: "Τσιγγάνα στο τσαντήρι σου / στρώσε διπλό ντιβάνι".
Μεταφορικά (απαξιωτικά) σημαίνει κάθε κατοικία που έχει κακή κατασκευή ή έλλειψη τάξης και καθαριότητας. Χρησιμοποιείται και σατιρικά, υπονοώντας κάποιον λαϊκό χώρο (σε αντίθεση με το "καθώς πρέπει").
Ιστορική αναδρομή
Το τσαντίρι είναι ίσως η αρχαιότερη μορφή μεταφερόμενου ανθρώπινου καταυλισμού. Ο πλανόδιος άνθρωπος αναγκάστηκε να προβάλει μια φορητή εγκατάσταση που να του προσφέρει ασφάλεια ενάντια στις καιρικές συνθήκες.
Πηγές
Κατηγορία:Κατοικία Κατηγορία:Δεξιότητες επιβίωσης
Επισκοπή Λεμεσού (κοινότητα)
Η Επισκοπή είναι χωριό της επαρχίας Λεμεσού στην Κύπρο.
Τοποθεσία
Η Επισκοπή βρίσκεται σε απόσταση 14 χιλιομέτρων δυτικά της Λεμεσού και 40 χιλιομέτρων ανατολικά της Πάφου. Το μεγαλύτερο μέρος της διοικητικής έκτασης της Επισκοπής περιλαμβάνεται στο έδαφος των βρετανικών βάσεων Ακρωτηρίου - Επισκοπής.
Είναι κτισμένη σε υψόμετρο 60 μέτρων πάνω από την επιφάνεια της θάλασσας. Βρίσκεται στη δυτική όχθη του ποταμού Κούρη και στους πρόποδες της αρχαίας πόλης του Κουρίου. Συνορεύει στα νοτιοανατολικά με το Ακρωτήρι και το Κολόσσι, στα ανατολικά με την Ερήμη, στα βόρεια με το Καντού και στα βορειοδυτικά με τη Σωτήρα.
Στα νότια του χωριού βρίσκεται η παραλία του Κουρίου, γνωστή και ως παραλία Επισκοπής ή παραλία Αγίου Ερμογένη. Σε μικρή απόσταση από την παραλία βρίσκεται το εξωκλήσι και ο τάφος του Αγίου Ερμογένη.
Ιστορία
Σύμφωνα με τα αρχαιολογικά ευρήματα της περιοχής προκύπτει το συμπέρασμα ότι κατά την αρχαιότητα η Επισκοπή συνδεόταν με την πόλη του Κουρίου. Τους πρώτους μετά Χριστό αιώνες, η Επισκοπή διαδέχθηκε το Κούριο σαν κέντρο της περιοχής και έδρα επισκόπων. Κατά μία εκδοχή, η ονομασία του προέρχεται από το γεγονός ότι ήταν έδρα επισκόπων. Την εποχή της Φραγκοκρατίας οι ορθόδοξες επισκοπικές έδρες της Κύπρου μειώθηκαν από 14 σε 4 και έτσι η έδρα της Επισκοπής καταργήθηκε.
Σύμφωνα με τον Λουί ντε Μας Λατρί, τον 13ο αιώνα η Επισκοπή άνηκε στην οικογένεια του κόμητα της Γιάφφας, Ιωάννη ντ΄ Ιμπελέν. Τον 14ο και 15ο αιώνα το χωριό άνηκε στην οικογένεια των Κορνάρο και ήταν γνωστή ως La Piscopia del Cornari. Την Επισκοπή δώρησε στην οικογένεια αυτή ο βασιλιάς της Κύπρου, Πέτρος ο Α΄.
Αρχαιολογικοί χώροι
Στα διοικητικά όρια της Επισκοπής βρίσκεται το αρχαίο θέατρο του Κουρίου, στο οποίο περιλαμβάνονται, εκτός από το θέατρο, ψηφιδωτά, μνημεία, ναοί και οικίες της αρχαίας πόλης.
Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού αυξάνεται συνεχώς τις τελευταίες δεκαετίες. Πριν την τουρκική εισβολή του 1974, η Επισκοπή ήταν μεικτό χωριό, δηλαδή κατοικούσαν σε αυτό Ελληνοκύπριοι και Τουρκοκύπριοι. Από το 1881. που υπάρχουν καταγεγγραμένα στοιχεία, έως το 1974 οι Τουρκοκύπριοι αποτελούσαν την πλειοψηφία.
Το 1964, εξαιτίας των δικοινοτικών διαταραχών, ο πληθυσμός των Τουρκοκυπρίων κατοίκων του χωριού αυξήθηκε ακόμη περισσότερο επειδή Τουρκοκύπριοι από άλλα χωριά της επαρχίας Λεμεσού (Κολόσσι, Τραχώνι, Μαλιά και Ασώματος) μετακινήθηκαν σε άλλα χωριά, ένα εκ των οποίων ήταν και η Επισκοπή. Μετά την τουρκική εισβολή του 1974, στα πλαίσια της ανταλλαγής πληθυσμών τον Ιανουάριο του 1975, οι Τουρκοκύπριοι της Επισκοπής μεταφέρθηκαν στο βόρειο τμήμα της Κύπρου, κυρίως στη Μόρφου και στη Κάτω Ζώδια. Τα επόμενα χρόνια εγκαταστάθηκαν στο χωριό Ελληνοκύπριοι πρόσφυγες, οι οποίοι στεγάστηκαν σε προσφυγικούς συνοικισμούς αυτοστέγασης.
Ο πίνακας που ακολουθεί παρουσιάζει τον πληθυσμό της Επισκοπής όπως καταγράφηκε στις απογραφές πληθυσμού που έγιναν στην Κύπρο.
Αδελφοποίηση
Η Επισκοπή ήταν αδελφοποιημένη με τον Δήμο Άργους από το 2001. Λόγω της κατάργησης του δήμου αυτού το 2010 και την ένταξη του στον Δήμο Άργους - Μυκηνών, η αδελφοποίηση ισχύει με αυτόν τον δήμο.
Βιβλιογραφία
Κατηγορία:Κοινότητες της Επαρχίας Λεμεσού Κατηγορία:Γεωγραφία του Ακρωτηρίου και Δεκέλειας
Ρένος Χαραλαμπίδης
Ο Ειρηναίος "Ρένος" Χρυσοβαλάντης Χαραλαμπίδης (Αθήνα, 14 Οκτωβρίου 1970) είναι Έλληνας ηθοποιός και σκηνοθέτης.
Βιογραφία
Η καταγωγή του είναι από το Σπήλαιο Ορεστιάδας του νομού Έβρου. Είναι αυτοδίδακτος ηθοποιός και σεναριογράφος με θεατρικές σπουδές σε ελεύθερα εργαστήρια στην Αθήνα. Έχει πρωταγωνιστήσει στην τηλεόραση, τον κινηματογράφο και το θέατρο.
Ως σκηνοθέτης εμφανίστηκε το 1997 με το "No Budget Story", μια ασπρόμαυρη ρομαντική ταινία. Ακολούθησε το 2000 η ταινία "Φτηνά τσιγάρα", και το 2005, βασισμένος στο ομότιτλο βιβλίο του Πέτρου Τατσόπουλου, σκηνοθέτησε την ταινία «Η Καρδιά του Κτήνους». Τα «4 Μαύρα Κουστούμια» του 2010 είναι η τέταρτη σκηνοθετική του δουλειά.
Απέσπασε βραβεία στο Φεστιβάλ Θεσσαλονίκης (Κρατικό Βραβείο Ποιότητας Πρωτοεμφανιζόμενου Σκηνοθέτη, Βραβείο Β’ Ανδρικού Ρόλου για τον Γιώργο Βουλτζάτη, Ειδική Μνεία από την Ένωση Ελλήνων Κριτικών) και στο Φεστιβάλ Κωνσταντινούπολης (Βραβείο FIPRESCI).
Στις εκλογές Μαΐου 2012 ήταν υποψήφιος βουλευτής στη Β' Αθηνών με τη Νέα Δημοκρατία, ωστόσο δεν εξελέγη. Το 2023 συμμετείχε σε προεκλογικό σποτ του υποψηφίου με τη ΝΔ, Ιάσονα Πιπίνη, εν όψει των εκλογών του Μαΐου 2023.
Εξωτερικοί Σύνδεσμοι
Κατηγορία:Έλληνες σκηνοθέτες Κατηγορία:Έλληνες άνδρες ηθοποιοί κινηματογράφου Κατηγορία:Έλληνες άνδρες ηθοποιοί τηλεόρασης Κατηγορία:Έλληνες πολιτευτές
Μαξ Όυβε
Ο Μαξ Όυβε (ολλανδικά: Max (Machgielis) Euwe, 20 Μαΐου 1901 – 26 Νοεμβρίου 1981) ήταν Ολλανδός σκακιστής.
Ήταν ο πέμπτος παγκόσμιος πρωταθλητής σκακιού. Γεννήθηκε στο Watergraafsmeer, που βρίσκεται λίγο έξω από το Άμστερνταμ. Σπούδασε μαθηματικά στο Πανεπιστήμιο του Άμστερνταμ, όπου αργότερα έκανε και το διδακτορικό του (1926). Ο Όυβε εκτός από μεγάλος σκακιστής και μαθηματικός, ήταν και συγγραφέας. Εξέδωσε μια ανάλυση του παιχνιδιού του σκακιού στην οποία αποδείκνυε, με τη χρήση της συχνότητας Μορς, πως τους επίσημους κανόνες που υπήρχαν, μια επίσημη παρτίδα θα μπορούσε να κρατήσει επ' άπειρον.
Ο Όυβε κέρδισε κάθε πρωτάθλημα Ολλανδίας στο οποίο συμμετείχε από το 1921 μέχρι το 1952 και επιπλέον κέρδισε και μία φορά το 1955. Σήμερα οι 12 συνολικοί του τίτλοι παραμένουν ρεκόρ. Κατά τη διάρκεια της κυριαρχίας του Όυβε, οι μόνοι που κατόρθωσαν να αναδειχθούν νικητές εκείνη την περίοδο, ήταν ο Σαλό Λαντάου το 1936, όταν ο Όυβε δεν συμμετείχε στο πρωτάθλημα, και ο Ζαν Χάιν Ντόνερ το 1954. Κατέκτησε τον τίτλο του παγκόσμιου σκακιστή ερασιτεχνών το 1928 με σκορ 12 στα 15.
Είχε την οικογένεια του και τη δουλειά του, με αποτέλεσμα να μην μπορεί να συμμετέχει σε σκακιστικά τουρνουά, παρά μόνο κατά την περίοδο των καλοκαιρινών διακοπών. Παρόλο που με αυτό του τον τρόπο ζωής οι σκακιστικές του εμφανίσεις ήταν περιορισμένες, αυτές παρέμεναν σε εξαιρετικό επίπεδο.
Στις 15 Δεκεμβρίου 1935, μετά από 30 παρτίδες σε 13 διαφορετικές πόλεις της Ολλανδίας, σε συνολική διάρκεια 80 ημερών, ο Όυβε νίκησε τον Αλιέχιν με 15,5-14,5 και έγινε ο πέμπτος άνθρωπος που κατέκτησε ποτέ τον τίτλο του παγκόσμιου πρωταθλητή στο σκάκι. Παρόλο που ο Αλιέχιν βρέθηκε γρήγορα μπροστά με δύο νίκες διαφορά, ο Όυβε ανέβασε κατά πολύ την απόδοσή του μετά το 13ο παιχνίδι. Αυτή ήταν η πρώτη φορά που οι σκακιστές κατά τη διάρκεια των διακοπών της παρτίδας είχαν αναλυτές να τους βοηθάνε. Πολλοί χρέωσαν τη νίκη αυτή του Όυβε στον αλκοολισμό του Αλιέχιν. Ωστόσο ο Φλορ δήλωσε ότι μάλλον η υπερβολική σιγουριά του Αλιέχιν του κόστισε τον τίτλο και όχι το αλκοόλ. Η κατάκτηση του αυτή, έδωσε μεγάλη ώθηση στην ανάπτυξη του σκακιού στην Ολλανδία.
Σε μία προσπάθεια να δώσουν ένα τέλος σε όλες τις φήμες ως αναφορά το αν ήταν δίκαιο το αποτέλεσμα του τελικού εκείνου, πολλοί από τους μετέπειτα παγκόσμιους πρωταθλητές (Σμίσλοφ, Σπάσκι, Κάρποφ και Κασπάροφ) ανάλυσαν τον αγώνα και κατέληξαν στο συμπέρασμα ότι ο Όυβε άξιζε απόλυτα τη νίκη. Τον τίτλο του έχασε το 1937 και πάλι από τον Αλιέχιν, ο οποίος κατά την περίοδο εκείνη είχε κόψει το ποτό (παρ'όλα αυτά αργότερα το ξανάρχισε). Αυτοί οι δύο αγώνες για τον παγκόσμιο τίτλο αποτελούν την καρδιά της σκακιστικής πορείας του Όυβε. Φυσικά έπαιξε και με πολλούς άλλους καταξιωμένους σκακιστές. Χαρακτηριστικό παράδειγμα είναι ο αγώνας του με τον Πωλ Κέρες στην Ολλανδία το 1940, όπου έχασε με 6,5-7,5 καθώς και με τον τότε 14χρονο Φίσερ όπου από τις δύο παρτίδες κέρδισε τη μία, ενώ η δεύτερη έληξε ισόπαλη. Αργότερα έπαιξαν άλλη μία παρτίδα, στην οποία ο ώριμος τότε Φίσερ επικράτησε σχετικά εύκολα.
Εξωτερικοί σύνδεσμοι
Κατηγορία:Σκακιστές Κατηγορία:Ολλανδοί επιστήμονες υπολογιστών Κατηγορία:Θεωρητικοί του σκακιού
Σπήλαιο Αγίου Γάλακτος
Το Σπήλαιο του Αγίου Γάλακτος βρίσκεται στη Χίο. Είναι ένα από τα δύο επισκέψιμα σπήλαια του νησιού.
Ο θρύλος λέει ότι κάποιος Βασιλιάς του Βυζαντίου εξόρισε τη λεπρή κόρη στη Βόρειο-Δυτική Χίο. Η άρρωστη έφτασε σε μια σπηλιά όπου βρήκε καταφύγιο και μια μαυροφόρα η οποία ανέλαβε τη φροντίδα της. Μετά από τρία χρόνια ο Βασιλιάς μετάνιωσε για την πράξη του και έστειλε καράβι να τη φέρει πίσω όπως κι αν είναι. Οι απεσταλμένοι του Βασιλιά τη βρήκαν θεραπευμένη με φάρμακο το νερό που έσταζε από τη σπηλιά. Ο Βασιλιάς τότε διάλεξε μια τοποθεσία κοντά στο χωριό για να χτίσει την εκκλησιά που έταξε. Οι εργάτες όμως έβρισκαν κάθε πρωί τα εργαλεία τους έξω από τη σπηλιά. Έτσι η εκκλησία χτίστηκε έξω από αυτή γιατί θεωρήθηκε θέλημα Θεού και η περιοχή πήρε το συμβολικό όνομα "Άγιο Γάλας". Το ίδιο όνομα με τον καιρό πήρε και το χωριό που πριν ονομαζόταν "Άγιος Θαλελαίος".
Η Αγιογαλούσαινα χτίστηκε το 13ο-14ο αιώνα στην είσοδο του μεσαίου από τα 3 σπήλαια που είναι διανοιγμένα το ένα κάτω από το άλλο. Το σπήλαιο εξερευνήθηκε και χαρτογραφήθηκε από την Άννα Πετροχείλου μαζί με το ζεύγος Γκουρβέλου το 1969 κατόπιν προσκλήσεως της Περιηγητικής Λέσχης Χίου.
Μορφολογικά, είναι ένας επιμήκης διάδρομος συνολικού μήκους 220 μ. που σχηματίζει μαιάνδρους ενώ τοπικά διευρύνεται δημιουργώντας ευρύχωρες αίθουσες και δαιδαλώδη σύνολα θαλάμων. Η υγρασία και η σταγονορροή είναι έντονες αλλά η θερμοκρασία μεταβάλλεται. Τον Απρίλιο μετρήθηκε στους 12,5ο C το Μάιο στους 14,5ο C ενώ το Σεπτέμβριο στους 17,5ο C.
Εξωτερικοί σύνδεσμοι
Αγιου Γαλακτος Κατηγορία:Χίος
Ντεγντζαβάν
Το Ντεγντζαβάν (αρμενικά: Դեղձավան) είναι αγροτική κοινότητα του μαρζ του Ταβούς, στην Αρμενία. Ιδρυθέν το 1978, το 2008, αριθμούσε 244 κατοίκους.
Παραπομπές
Κατηγορία:Αγροτικές κοινότητες του Ταβούς Κατηγορία:Χωριά της Αρμενίας
Εντμόν Μπαράφ
Ο Εντμόν Μπαράφ, γεννημένος στις 19 Οκτωβρίου 1942 στο Ανελάν, ήταν Γάλλος ποδοσφαιριστής, ο οποίος αγωνιζόταν ως μεσοεπιθετικός ή επιθετικός.
Βιογραφία
Μέτρησε συνολικά τρεις διεθνείς συμμετοχές με την Εθνική Γαλλίας μεταξύ 1964 και 1966. Η πρώτη του έλαβε χώρα στις 2 Δεκεμβρίου 1964 απέναντι στο Βέλγιο. Οι επόμενοι δύο διεθνείς αγώνες του έλαβαν χώρα στις 19 Μαρτίου 1966 απέναντι στην Ιταλία και έπειτα στις 20 Απριλίου 1966, και πάλι με αντίπαλο το Βέλγιο.
Ένας τραυματισμός στο γόνατο, όμως, σταμάτησε απότομα την ανοδική του πορεία, αφήνοντάς τον για καιρό εκτός αγωνιστικών χώρων.
Εξωτερικοί σύνδεσμοι
Κατηγορία:Γάλλοι ποδοσφαιριστές Κατηγορία:Γάλλοι προπονητές ποδοσφαίρου Κατηγορία:Επιθετικοί ποδοσφαιριστές Κατηγορία:Ποδοσφαιριστές Εθνικής Γαλλίας Κατηγορία:Ποδοσφαιριστές Παγκοσμίου Κυπέλλου 1966 Κατηγορία:Ποδοσφαιριστές ΟΣ Μπουλόν Κατηγορία:Ποδοσφαιριστές Ρεντ Σταρ ΦΚ Κατηγορία:Ποδοσφαιριστές Λιλ ΟΣΚ Κατηγορία:Προπονητές ποδοσφαίρου ΟΣ Μπουλόν Κατηγορία:Προπονητές ποδοσφαίρου Λε Αβρ ΑΚ Κατηγορία:Ποδοσφαιριστές Τουλούζ ΦΚ Κατηγορία:Προπονητές ποδοσφαίρου ΑΦΚ Κομπιένι
Patrologia Graeca
thumb|right|350px|Η πρώτη σελίδα της αρχικής έκδοσης της Πατρολογίας του Migne Η Patrologia Graeca (Ελληνική Πατρολογία, συντομογραφία PG) ή όπως είναι ο πλήρης τίτλος της Patrologiae Graecae Cursus Completus, είναι η δεύτερη συλλογή του κλασικού έργου του Ζακ Πολ Μιν (Jacques Paul Migne) Patrologiae cursus completus, η οποία περιλαμβάνει έργα χριστιανών πατέρων και εκκλησιαστικών συγγραφέων που έγραψαν στα Ελληνικά.
Η συλλογή εκδόθηκε σε δύο σειρές. Η πρώτη σειρά περιείχε μόνο τη μετάφραση των ελληνικών κειμένων στα Λατινικά σε 81 τόμους (1856-61), ενώ η δεύτερη σειρά, η οποία εκδόθηκε στη συνέχεια, το ελληνικό κείμενο με λατινική μετάφραση σε 166 τόμους (1857-66). Αυτή η δεύτερη σειρά είναι και η γνωστότερη. Περιλαμβάνει τα έργα που γράφτηκαν στα Ελληνικά, είτε προέρχονται από εκκλησιαστικούς συγγραφείς της Ανατολής είτε της Δύσης, από τον 1ο έως και τον 15ο αιώνα. Το κείμενο είναι τυπωμένο και αριθμημένο σε στήλες, μία από τις οποίες είναι γραμμένη στα Ελληνικά, ενώ στην άλλη υπάρχει η λατινική της μετάφραση. Η αρίθμηση των τόμων σταματά στο 161, όμως το σύνολό τους είναι 166, καθώς οι τόμοι 16 και 87 έχουν τρία μέρη και ο τόμος 86 έχει δύο. Ένας ακόμη τόμος που ήταν υπό έκδοση, δεν εκδόθηκε ποτέ, αφού οι τυπογραφικές μήτρες του καταστράφηκαν από φωτιά στο τυπογραφείο το 1868. Το έργο ανατυπώθηκε πολλές φορές στην Ευρώπη, με πρώτες αυτές του εκδοτικού οίκου των Αδελφών Garnier στο Παρίσι (ήδη από το 1880), ενώ στην Ελλάδα ξεκίνησε ν' ανατυπώνεται τη δεκαετία του 1980, από τις "Εκδόσεις Ωφελίμου Βιβλίου".
Η συλλογή στηρίζεται σε ανατυπώσεις προγενέστερων εκδόσεων, οι οποίες συχνά περιέχουν λάθη, ενώ και η ποιότητα της εκτύπωσης είναι από μέτρια έως κακή. Παρ' όλα αυτά, είναι η μοναδική έκδοση η οποία εμπεριέχει τόσο μεγάλο αριθμό έργων, μερικά από τα οποία δεν είναι διαθέσιμα αλλού, και γι' αυτό αποτελεί σημείο αναφοράς, κυρίως για όσους μελετούν τη Μεσαιωνική Γραμματεία.
Στην ελληνική έκδοση δεν υπάρχει, σε αντίθεση με την Patrologia Latina, παράρτημα με συνολικό πίνακα περιεχομένων, έλλειψη που αναπλήρωσε ο πρώην μητροπολίτης Λαρίσσης Δωρόθεος Σχολάριος, ο Θεσσαλός, με τα έργα του που περιλαμβάνει τα περιεχόμενα κατά τόμο, με αναλυτική αναγραφή όλων των βιβλίων και των περιεχομένων τους (α' έκδοση 1879, β' έκδοση 1980) και  που περιέχει λήμματα, κατ' αλφαβητική σειρά, τα οποία αναπτύσσονται από τους Πατέρες και τους εκκλησιαστικούς συγγραφείς, με αντίστοιχες παραπομπές στα έργα τους (εκδόθηκαν μόνον οι τόμοι με τα γράμματα Α-Γ· ολόκληρο το έργο σε χειρόγραφα υπάρχει στην Εθνική Βιβλιοθήκη της Ελλάδος).
Κατάλογος περιεχομένων
Τα έργα στην πλειοψηφία τους είναι θεολογικά και εκκλησιαστικά, υπάρχουν όμως και πολλά ιστορικού και φιλολογικού, αλλά και ποικίλου, περιεχομένου. Εκτός από τα έργα των συγγραφέων που αναφέρονται στη συνέχεια, στους τόμους περιλαμβάνονται και πολλές πραγματείες μεταγενεστέρων, κυρίως στα λατινικά. Το όνομα των συγγραφέων παρατίθεται σύμφωνα με το πρωτότυπο κείμενο.
15ος αιώνας
Στη συλλογή δεν περιλαμβάνονται ούτε και αναφέρονται οι εξής συγγραφείς και έργα:
Εξωτερικοί σύνδεσμοι
Κατηγορία:Ιστορικά συγγράμματα Κατηγορία:Χριστιανική λογοτεχνία Κατηγορία:Κατάλογοι βιβλίων
Ευαγγελική Σχολή Σμύρνης
Η Ευαγγελική Σχολή Σμύρνης ήταν μορφωτικό ίδρυμα της ελληνικής κοινότητας της Σμύρνης, ένα από τα σημαντικότερα της εποχής για τον Ελληνισμό.
Είναι από τα παλαιότερα σχολεία του Ελληνισμού καθώς αφού ιδρύθηκε το 1733 (κατ’ άλλους το 1717) και αποτελεί σύμβολο της Παιδείας του Μικρασιατικού Ελληνισμού. Από το 1862 οι απόφοιτοι της Σχολής εγγράφονταν χωρίς εξετάσεις στο Πανεπιστήμιο Αθηνών ενώ η σχολή συνέχισε να λειτουργεί μέχρι το 1922 με αξιόλογους και προβεβλημένους διευθυντές και καθηγητές. Η Σχολή απέκτησε δικό της τυπογραφείο, βιβλιοδετείο, Βιβλιοθήκη, και Μουσείο ενώ το 1894 ίδρυσε ανεξάρτητη Εμπορική σχολή και σχολή ξένων γλωσσών (γαλλικής, αγγλικής ή γερμανικής, τουρκικής) και τo 1910 ίδρυσε Διδασκαλείο. Μετά την Μικρασιατική Καταστροφή συνεχίζει τη λειτουργία της ως δημόσιο σχολείο στη Νέα Σμύρνη. thumb|280px|Καθηγητές και απόφοιτοι της Ευαγγελικής Σχολής Σμύρνης το 1878 με τον [[Ματθαίος Παρανίκας|Ματθαίο Παρανίκα.]]
Οι πηγές της ιστορίας της σχολής
Ο πιο σημαντικός πληροφοριοδότης για την πρώιμη ιστορία της σχολής είναι ο Αδαμάντιος Κοραής, ο οποίος μας μιλάει για το επίπεδο των προσφερόμενων γνώσεων και το εφαρμοζόμενο πειθαρχικό σύστημα. Η ανεπάρκεια πάντως των πηγών αποδίδεται στις ιστορικές περιπέτειες της πόλης (επιδημίες, σεισμοί,πυρκαγιές), στην καταστροφή που υπέστη το κληροδότημα του Σεβαστόπουλου το 1763 και το οίκημα της σχολής το 1778 από πυρκαγιά.
Προδρομικές απόπειρες
Το 1708 είχε ιδρυθεί και λειτουργούσε σχολείο στο οποίο δίδασκε ο Αδαμάντιος Ρύσιος, παππούς του Αδαμάντιου Κοραή. Το λεγέμενο Παλαιό Σχολείο, στο οποίο δίδασκε ο Ρύσιος, βρισκόταν στην περιοχή του Επάνω Μαχαλά. Όμως μετά από μερικά χρόνια έκλεισε και το 1717 ο τότε μητροπολίτης Σμύρνης Ανανίας θέλησε να το επανασυστήσει με τη συνδρομή των προυχόντων.
Η ίδρυση της Σχολής
Τον Ιούνιο του 1733, επιτροπή αποτελούμενη από τους Παντελή Σεβαστόπουλο, Γεώργιο Όμηρο και Ζωρζή Βιτάλη και τον μοναχό Ιερόθεο Δενδρινό, υπέγραψαν την ιδρυτική πράξη του σχολείου, το οποίο δέκα χρόνια αργότερα, την 1η Δεκεμβρίου 1743, αφιερώθηκε στον Ιησούν Χριστό, ως σχολείον των ευαγγελικών εντολών και φροντιστήριον πάντων των ελληνικών μαθημάτων Ο Ιερόθεος Δενδρινός διορίζεται ισόβιος δάσκαλος και τη διαχείριση αναλαμβάνει μια πενταμελής επιτροπή, αποτελούμενη από τους: Παρασκευά Κυριακού, Νικόλαο Χρυσογιάννη, Ιωάννη Κουρμούζη, Θεόδωρο Μαυρογορδάτο και Αθανάσιο Κροκόνδηλο. Η ίδρυση της Ευαγγελικής Σχολής εντασσόταν στην γενικότερη προσπάθεια αντιμετώπισης των προσηλυτιστικών ενεργειών των γάλλων ιησουιτών της Σμύρνης. Η σχολή έπαψε να λειτουργεί από το 1821 έως το 1824.